કોર્પોરેટ ટેક્સના સંદર્ભમાં બજેટમાં 250 કરોડ રૂપીયાનો વાર્ષીક વ્યાપાર કરનારી કંપનીઓ માટે ટેક્સનો દર ઓછો કરીને 25 ટકા રાખવામાં આવ્યો છે. આ બદલાવથી ઘણા ઉદ્યોગોને ફાયદો થશે. વર્ષ 2015માં જેટલીએ ચાર વર્ષની અંદર કંપની કરને 30 ટકાથી ઘટાડીને 25 ટકા કરવાનો વાયદો આપ્યો હતો. આવતા વર્ષે થનારી ચૂંટણીને જોતા નાણાકીય વર્ષ 2018-19નું બજેટ એનડીએ સરકારનું અંતિમ પૂર્ણ બજેટ છે. આવતા વર્ષે લેખાનુદાન રજૂ કરવામાં આવશે. ચૂંટણી જીતીને આવનારી નવી સરકાર નવું પૂર્ણ બજેટ રજૂ કરશે.